Пољска армија имала је 1920. 120 француских тенкова Рено ФТ-17, који су се одлично показали у Совјетско-пољском рату (1919—1921). Пред рат 1939. у служби је било још око 100 ових тенкова: 32 на оклопним возовима и 70 у саставу једног оклопног батаљона. 1932. застарелост ФТ-17 постала је очигледна и Пољска је купила 50 тенкова Викерс Модел Е: 38 достављено је у целини, а још 12 у деловима. Сви тенкови били су тип Б са две куполе: до 1934. купљене су од Викерса куполе типа А наоружане топом од 3 фунте (47 mm) и извршена је конверзија 22 тенка у тип А, док су преосталих 16 типа Б наоружани са по два митраљеза калибра 7,92 mm: ови тенкови учествовали су одбрани Пољске 1939. и послужили су као основа за производњу тенкова 7ТП.